**Φύλλο εργασίας 1: Πώς διαλέγω τις ευχές;**

Για κάθε περίσταση υπάρχει και μια κατάλληλη ευχή. Έτσι, ευχόμαστε στο πρόσωπο που μιλάμε κάτι που ταιριάζει στο γεγονός που συμβαίνει, όπως:

|  |  |
| --- | --- |
| Περίσταση/γεγονός | **ΕΥΧΕΣ** |
| Πάσχα → | *Χριστός Ανέστη!,*  *Αληθώς Ανέστη!,*  *Καλή Ανάσταση!,*  *Καλό Πάσχα!* |
| Αρχή της νέας χρονιάς → | *Καλή Πρωτοχρονιά!*  *Καλή Χρονιά!* |
| Αρχή του μήνα/της εβδομάδας | *Καλό μήνα!*  *Καλή βδομάδα!* |
| Κάθε πρωί μέχρι το μεσημέρι | *Καλή μέρα (καλημέρα)* |
| Όταν τσουγκρίζουμε τα ποτήρια | *Στην υγεία μας!*  *Γεια μας! …και του χρόνου!* |
| Σε ονομαστική γιορτή / γενέθλια | *Χρόνια πολλά!*  *Να τα εκατοστίσεις!* |
| Γέννηση μωρού  Βαφτίσια μωρού | *Καλορίζικο το νεογέννητο!*  *Να ζήσει!* |
| Γάμος | *Να ζήσετε!*  *Να ζήσουν οι νεόνυμφοι!* |
| Επισκέπτης ή καλεσμένο μας | *Καλωσόρισες!* |
| Όταν αποχαιρετώ κάποιον | *Στο καλό!,*  *Καλή αντάμωση!,* |

**Ερώτηση: Πότε λέμε τις παρακάτω ευχές;**

**Σε κάθε πρόταση υπάρχουν δύο σωστές απαντήσεις.**

|  |  |
| --- | --- |
| **Ερώτηση** | **Απάντηση** |
| 1. Όταν κάποιοι σκέφτονται να παντρευτούν, λέμε… | ***a.*** *Καλά στέφανα!*  ***β.*** *Να ζήσετε!*  ***γ.*** *Η ώρα η καλή!* |
| 2. Όταν γίνεται ένας γάμος, ευχόμαστε σε αυτούς που παντρεύονται… | ***a.*** *Να ζήσετε!*  ***β.*** *Να σας ζήσουν!*  ***γ.*** *Ευτυχισμένοι!* |
| 3. Στους γονείς και στους συγγενείς αυτών που παντρεύονται ευχόμαστε… | ***a.*** *Να σας ζήσουν!*  ***β.*** *Να τους χαίρεστε!*  ***γ.*** *Καλούς απογόνους!* |
| 4. Στους κουμπάρους λέμε… | ***a.*** *Πάντα άξιος/άξια!*  ***β.*** *Και του χρόνου!*  ***γ.*** *Συγχαρητήρια!* |
| 5. Όταν γεννιέται ή βαφτίζεται ένα παιδί, ευχόμαστε στους γονείς… | ***a.*** *Να σας ζήσει!*  ***β.*** *Καλορίζικο!*  ***γ.*** *Να ’ναι γερό!* |
| 6. Όταν κάποιος έχει γενέθλια, του ευχόμαστε… | ***a.*** *Να τα εκατοστίσεις!*  ***β.*** *Να τα χιλιάσεις!*  ***γ.*** *Καλή χρονιά!* |
| 7. Όταν κάποιος έχει τη γιορτή του, του ευχόμαστε… | ***a.*** *Καλές γιορτές!*  ***β.*** *Χρόνια πολλά!*  ***γ.*** *Να ζήσεις!* |